CELEX: 32019R0110
Language: sl
Date: 2019-01-24 00:00:00
Title: Izvedbena uredba Komisije (EU) 2019/110 z dne 24. januarja 2019 o odobritvi razširitve uporabe olja iz semen Allanblackia kot novega živila v skladu z Uredbo (EU) 2015/2283 Evropskega parlamenta in Sveta in o spremembi Izvedbene uredbe Komisije (EU) 2017/2470 (Besedilo velja za EGP.)

25.1.2019   
               
               
                  SL
               
               
                  Uradni list Evropske unije
               
               
                  L 23/11
               
            
         IZVEDBENA UREDBA KOMISIJE (EU) 2019/110
         z dne 24. januarja 2019
         o odobritvi razširitve uporabe olja iz semen Allanblackia kot novega živila v skladu z Uredbo (EU) 2015/2283 Evropskega parlamenta in Sveta in o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 12 Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije.
                  
               
                     (2)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (2), s katero je bil oblikovan seznam Unije odobrenih novih živil.
                  
               
                     (3)
                  
                  
                     Komisija v skladu s členom 12 Uredbe (EU) 2015/2283 predloži osnutek izvedbenega akta o odobritvi dajanja novega živila na trg Unije in posodobitvi seznama Unije.
                  
               
                     (4)
                  
                  
                     Z Odločbo Komisije 2008/559/ES (3) je bilo v skladu z Uredbo (ES) št. 258/97 Evropskega parlamenta in Sveta (4) in po mnenju Evropske agencije za varnost hrane (v nadaljnjem besedilu: Agencija) (5) odobreno dajanje na trg olja iz semen Allanblackia kot novega živila za uporabo v rumenih maščobnih namazih in kremnih namazih.
                  
               
                     (5)
                  
                  
                     Družba Unilever NV/Unilever PLC je 22. septembra 2014 v skladu s členom 4 Uredbe (ES) št. 258/97 pri pristojnem organu Nizozemske vložila zahtevek za razširitev uporabe in ravni uporabe olja iz semen Allanblackia. Zahtevek se je nanašal na razširitev uporabe olja iz semen Allanblackia na dodatno kategorijo živil, in sicer na mešanice rastlinskih olj in mleka, ter na povečanje najvišjih ravni uporabe olja iz semen Allanblackia za kategorije živil, ki so že bile odobrene z Odločbo 2008/559/ES. Nanašal se je tudi na spremembo specifikacije olja iz semen Allanblackia, zlasti glede: poenostavitve navedbe majhnih količin nasičenih maščobnih kislin: lavrinska, miristinska in palmitinska kislina na en kombiniran parameter (C12:0 – C14:0 – C16:0); opustitve navedbe majhnih količin (manjših od 1 %) palmitoleinske in arahidonske kisline ter vključitve polinenasičenih maščobnih kislin (PUFA); opustitve navedbe jodnega števila; povečanja najvišjih mejnih vrednosti za transmaščobne kisline (z ≤ 0,5 % na ≤ 1 %); povečanja najvišjih mejnih vrednosti za peroksidno število (z ≤ 0,8 na ≤ 1,0 meq/kg); povečanja najvišjih mejnih vrednosti za neumiljive snovi (z ≤ 0,1 % na ≤ 1 %). Agencija nima pomislekov glede varnosti v zvezi s predlaganimi spremembami parametrov specifikacije.
                  
               
                     (6)
                  
                  
                     Pristojni organ Nizozemske je 13. decembra 2017 izdal poročilo o začetni presoji. V navedenem poročilu je ugotovil, da razširitev uporab in predlaganih najvišjih ravni uporabe olja iz semen Allanblackia ter sprememba specifikacije olja iz semen Allanblackia izpolnjujejo merila za novo živilo iz člena 3(1) Uredbe (ES) št. 258/97.
                  
               
                     (7)
                  
                  
                     V skladu s členom 35(1) Uredbe (EU) 2015/2283 se kakršna koli zahteva za dajanje novega živila na trg v Uniji, ki se predloži državi članici v skladu s členom 4 Uredbe (ES) št. 258/97 in za katero končna odločitev ni bila sprejeta pred 1. januarjem 2018, obravnava kot vloga, predložena v skladu z Uredbo (EU) 2015/2283.
                  
               
                     (8)
                  
                  
                     Zahtevek za razširitev uporabe olja iz semen Allanblackia je bil v državi članici vložen v skladu s členom 4 Uredbe (ES) št. 258/97, vendar izpolnjuje tudi zahteve iz Uredbe (EU) 2015/2283.
                  
               
                     (9)
                  
                  
                     V skladu s členom 10(3) Uredbe (EU) 2015/2283 se je Komisija 25. aprila 2018 posvetovala z Agencijo in jo prosila za znanstveno mnenje z oceno olja iz semen Allanblackia kot novega živila.
                  
               
                     (10)
                  
                  
                     Agencija je 27. junija 2018 sprejela znanstveno mnenje o varnosti olja iz semen Allanblackia za razširjene uporabe v mešanicah rastlinskih olj in mleka ter v rumenih maščobnih in kremnih namazih do 30 % (m/m) (6), kakor je zahteval vložnik. Navedeno mnenje je v skladu z zahtevami iz člena 11 Uredbe (EU) 2015/2283. Mešanice rastlinskih olj in mleka spadajo v kategorijo živil: mlečnim izdelkom podobni izdelki, vključno z mlečnimi nadomestki.
                  
               
                     (11)
                  
                  
                     V navedenem mnenju Agencije je dovolj dokazov za ugotovitev, da je olje iz semen Allanblackia s spremenjeno specifikacijo ob predlaganih uporabah in ravneh uporabe skladno s členom 12(1) Uredbe (EU) 2015/2283.
                  
               
                     (12)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            
               1.   Vnos na seznam Unije z odobrenimi novimi živili, oblikovan v Izvedbeni uredbi (EU) 2017/2470, ki zadeva olje iz semen Allanblackia, se spremeni, kot je določeno v Prilogi k tej uredbi.
            
            
               2.   Vnos na seznamu Unije iz odstavka 1 vključuje pogoje uporabe in zahteve za označevanje, določene v Prilogi k tej uredbi.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (3)  Odločba Komisije 2008/559/ES z dne 27. junija 2008 o odobritvi dajanja na trg semenskega olja Allanblackia kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 180, 9.7.2008, str. 20).
         
            (4)  Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1).
         
            (5)  Odbor EFSA NDA (Odbor EFSA za dietetične izdelke, prehrano in alergije), 2007. Safety of Allanblackia seed oil for use in yellow fat and cream based spreads (Varnost olja iz semen Allanblackia za uporabo v rumenih maščobnih in kremnih namazih), EFSA Journal (2007) 580, 1–10.
         
            (6)  EFSA Journal 2018; 16(8):5362.
      
      
         
            PRILOGA
            Priloga k Izvedbeni uredbi (EU) 2017/2470 se spremeni:
            
                        (1)
                     
                     
                        vnos za „Olje iz semen Allanblackia“ v tabeli 1 (Odobrena nova živila) se nadomesti z naslednjim:
                        
                                    Odobreno novo živilo
                                 
                                 
                                    Pogoji za uporabo novih živil
                                 
                                 
                                    Dodatne posebne zahteve za označevanje
                                 
                                 
                                    Druge zahteve
                                 
                              
                                    „Olje iz semen
                                       
                                          Allanblackia
                                       
                                    
                                 
                                 
                                    
                                       Določena kategorija živil
                                    
                                 
                                 
                                    
                                       Najvišje dovoljene ravni
                                    
                                 
                                 
                                    Poimenovanje novega živila pri označevanju živil, ki ga vsebujejo, je ‚olje iz semen Allanblackia‘.“
                                 
                                 
                                     
                                 
                              
                                    rumeni maščobni namazi in kremni namazi
                                 
                                 
                                    30 g/100 g
                                 
                              
                                    mešanice rastlinskih olj (*) in mleka (ki spadajo v kategorijo živil: mlečnim izdelkom podobni izdelki, vključno z mlečnimi nadomestki)
                                 
                                 
                                    30 g/100 g
                                 
                              
                                    
                                                (*)
                                             
                                             
                                                Razen oljčnih olj in olj iz oljčnih tropin, kot so opredeljena v delu VIII Priloge VII k Uredbi (EU) št. 1308/2013.
                                             
                                          
                              
                  
                        (2)
                     
                     
                        vnos za „Olje iz semen Allanblackia“ v tabeli 2 (Specifikacije) se nadomesti z naslednjim:
                        
                                    Odobreno novo živilo
                                 
                                 
                                    Specifikacije
                                 
                              
                                    „Olje iz semen
                                       
                                          Allanblackia
                                       
                                    
                                 
                                 
                                    
                                       Opis/opredelitev:
                                    
                                    Olje iz semen Allanblackia je pridelano iz semen vrst Allanblackia: A. floribunda (sopomensko z A. parviflora) in A. stuhlmannii.
                                    
                                       Sestava maščobnih kislin (v % skupnih maščobnih kislin):
                                    
                                    lavrinska kislina – miristinska kislina – palmitinska kislina (C12:0 – C14:0 – C16:0): vsota teh kislin < 4,0 %
                                    stearinska kislina (C18:0): 45–58 %
                                    oleinska kislina (C18:1): 40–51 %
                                    polinenasičene maščobne kisline (PUFA): < 2 %
                                    
                                       Značilnosti:
                                    
                                    proste maščobne kisline: največ 0,1 % skupnih maščobnih kislin
                                    transmaščobne kisline: največ 1,0 % skupnih maščobnih kislin
                                    peroksidno število: največ 1,0 meq/kg
                                    neumiljiva snov: največ 1,0 % (m/m) olja
                                    vrednost umiljenja: 185–198 mg KOH/g“